stanford-oval/wikipedia huggingface dataset:
Friedreichin ataksia

Friedreichin ataksia on autosomissa peittyvästi periytyvä sairaus, joka aiheuttaa etenevän ataksian. Se johtuu frataksiinigeenin mutaatioista. Friedreichin ataksia on yleisin periytyvän ataksian muoto, ja sitä uskotaan sairastavan vähintään yhden ihmisen 50 000:sta. Taudin kuvasi ensimmäisenä lääketieteen professorina Heidelbergissä Saksassa toiminut Nikolaus Friedreich vuonna 1863.
Friedreichin ataksia puhkeaa keskimäärin 10–15-vuotiaana, mutta osassa tapauksista oireet alkavat vasta aikuisiällä. Varhaisia oireita ovat yleensä etenevä kävelyn vaikeus, tasapainon ongelmat ja tuntoaistijärjestelmän muutokset. Viiden vuoden kuluessa oireiden alkamisen ajankohdasta voidaan yleensä todeta puheen etenevä dysartria sekä lisääntyvä heikkous alaraajoissa ja tuntojärjestelmässä. Lihasvoima heikkenee Friedreichin ataksian varhaisessa vaiheessa etenkin alaraajojen tyvilihaksissa reisien alueella, josta sillä on taipumus edetä sääriin. Alaraajojen jäykkyys ja halvausoireet lisääntyvät taudin edetessä, ja keskimäärin oireiden alkamisajankohdasta noin kymmenen vuoden kuluttua potilaat joutuvat liikkumaan pyörätuolilla. Taudinkuva kuitenkin vaihtelee, ja epätyypillinen taudinkulku esiintyy jopa noin 25 %:lla potilaista. Friedreichin ataksian mahdollisiin liitännäisongelmiin voivat kuulua skolioosi, nielemisvaikeudet, tiheä virtsaamistarve ja uniapnea. Yli 60 % potilaista sairastuu hypertrofiseen kardiomyopatiaan. Osassa tapauksista esiintyy sydänlihaksen laajentumista. Sydänmuutokset aiheuttavat riskin rytmihäiriöstä ja sydänperäisestä äkkikuolemasta. Noin 21 %:lla potilaista esiintyy uniapnea ja noin 30 %:lla potilaista insuliiniresistenssi. Friedreichin ataksia aiheuttaa näköhermon muutoksia, jotka ovat kuitenkin usein oireettomia. Eräillä potilailla esiintyy kognitiivisia oireita ja noin 13 %:lla kuulon heikkeneminen.
Magneettikuvauksen löydökset voivat olla Friedreichin ataksiasta kärsivillä taudin varhaisessa vaiheessa normaalit. Myöhemmin voidaan havaita pikkuaivojen ja kaulaytimen alueen kutistumia, ääreishermoston toiminnan muutoksia ja jännevenytysheijasteiden sammumista. Selkäytimen takasarven solujen vaurioitumista esiintyy. Enemmistöllä potilaista kuolema johtuu sydänperäisistä syistä. Toiseksi yleisin kuolinsyy on keuhkoinfektio. Elinajanodote on tavallisesti alentunut, mutta sairaudesta kärsivä voi elää vanhuusikään.
Glenn Hall

Glenn Hall vuonna 2011.
Glenn Henry Hall (s. 3. lokakuuta 1931 Humboldt, Saskatchewan, Kanada) on ammattilaisuransa lopettanut jääkiekkoilija. Maalivahti Hall pelasi ammattilaisena NHL:ssä (National Hockey League) seuroinaan Detroit Red Wings, jossa hän pelasi vuosina 1952–1957, Chicago Black Hawks (1957–1967), ja St. Louis Blues (1967–1971). Lisäksi Hall pelasi AHL:ssä Indianapolis Capitolsissa vuosina 1951–1952  ja WHL:ssä Edmonton Flyersissä vuosina 1952–1955.
Lisänimen "Mr. Goalie" saanutta Hallia pidetään yhtenä maalivahtien niin sanotun perhostyylin kehittäjistä.[lähde? ] Lisäksi hänellä on todennäköisesti rikkomaton ennätys peräkkäin pelattujen otteluiden määrässä: Hall pelasi vuosien 1955–1962 aikana 502 ottelua putkeen ilman mitään kasvosuojusta, kunnes jäi pois selkävaivojen takia. Hän kuuluu myös Hall Of Fameen. Glenn Hall on ollut 13 kertaa mukana tähdistöottelussa.
Saavutuksia

Stanley Cup 1952, 1961, 1989 (valmentajana)
Calder Trophy 1956
Vezina Trophy 1963, 1967 (Denis DeJordyn kanssa), 1969 (Jacques Planten kanssa)
Conn Smythe Trophy 1968 (pudotuspelien paras pelaaja)
7 kertaa NHL:n ykköstähdistössä
4 kertaa NHL:n kakkostähdistössä
Hockey Hall of Fameen 1975
1998 sijalla 16 The Hockey News -lehden NHL-painotteisella 100 suurimman pelaajan listalla
Giant Steps

| Giant Steps John Coltrane |
| --- | --- | --- |

Studioalbumin tiedot
 Äänitetty : 4–5. toukokuuta 1959 ja 2. joulukuuta 1959
 Julkaistu: tammikuu 1960
 Tuottaja(t): Nesuhi Ertegün
 Tyylilaji: hard bop
 Kesto: 37.03
 Levy-yhtiö: Atlantic
John Coltranen muut julkaisut
| Soultrane 1958 | Giant Steps 1960 | Coltrane Jazz 1960 |
Giant Steps on John Coltranen vuonna 1960 julkaistu albumi, jota pidetään yhtenä merkittävimmistä hänen levytyksistään. Levy äänitettiin vuonna 1959 neljässä sessiossa maalis-, touko- ja joulukuussa. Levy julkaistiin Atlantic Records -levymerkillä tammikuussa 1960.
Levyä nauhoitettiin samaan aikaan Miles Davisin Kind of Blue -sessioiden kanssa.
Levyllä Coltrane käytti usein nopeasti eteneviä sointurakenteita. Vaikutteita levyllä on hard bopista ja modaalisesta jazzista.
Vuonna 2004 albumi valittiin Yhdysvaltain kongressin kirjaston National Recording Registry -kokoelmaan, johon kootaan esteettisesti, historiallisesti tai kulttuurisesti merkittäviä äänitteitä.
Kappaleet

Giant Steps – 4.43
Cousin Mary – 5.54
Countdown – 2.21
Spiral – 5.56
Syeeda's Song Flute – 7.00
Naima – 4.21
Mr. P.C – 6.57
Muusikot

John Coltrane – tenorisaksofoni
Paul Chambers – basso
Cedar Walton – piano
Wynton Kelly – piano
Tommy Flanagan – piano
Art Taylor - rummut
Jimmy Cobb – rummut (6.)
Frei Jacinto

Frei Jacinto do Sacramento (n. 1712 Lissabon – ?) oli portugalilainen säveltäjä. Hän vaikutti 1700-luvun ensimmäisellä puoliskolla ja puolenvälin tienoilla.
Jacinto liittyi katoliseen sääntökuntaan 16-vuotiaana. Hänestä kehittyi taitava cembalisti ja urkuri, jota pidettiin myös yhtenä aikansa parhaista portugalilaisista laulajista ja säveltäjistä. Jacinton tuotantoon kuuluu uruille tai cembalolle laadittuja toccatoja ja sonaatteja. Suurin osa hänen teostensa käsikirjoituksista tuhoutui Lissabonin vuoden 1755 maanjäristyksessä.
Frei zu leben

|  Frei zu leben> Kappaleen tiedot |
| --- | --- |
Esittäjä(t):  Chris Kempers & Daniel Kovac
Säveltäjä(t):  Ralph Siegel
Sanoittaja(t):  Michael Kunze
Euroviisutiedot
Vuosi:  1990
Maa:  Saksa
Kieli:  saksa
Sijoitus:  9.
Pisteet:  60
Sanat:  sanoitus
Muuta:  Kapellimestarina Reiner Pietsch
Frei zu leben on Chris Kempersin ja Daniel Kovacin esittämä kappale, joka edusti Saksan liittotasavaltaa vuoden 1990 Eurovision laulukilpailussa Jugoslavian Zagrebissa.
Kappale sijoittui Euroviisuissa 22 maan joukosta yhdeksännelle sijalle 60 pisteellä.
Greg Galeotti

Greg Galeotti (s. 27. elokuuta 1992 La Ciotat) on ranskalainen alppihiihtäjä, joka edustaa C.O Val Thorensia.
Galeotti kilpaili alppihiihdon maailmancupissa ensimmäisen kerran Sankt Moritzissa helmikuussa 2014. Ensimmäiset maailmancupin pisteensä hän saavutti Adelbodenin suurpujottelussa tammikuussa 2017 oltuaan 25:s.
Greg Oden

| Greg Oden |
| --- | --- |

Henkilötiedot
Koko nimi:  Gregory Wayne Oden, Jr.
Syntynyt: 22. tammikuuta 1988 (ikä 36) Buffalo, New York
Kansalaisuus:   Yhdysvallat
Koripalloilija
Pelipaikka:  Sentteri
Pituus:  213 cm
Paino:  129 kg
NBA-varaus:  1. varaus, 2007 Portland Trail Blazers
Pelaajaura
Yliopistojoukkueet
2006–2007:   Ohio State Buckeyes
Seurajoukkueet
2007–2016:   Portland Trail Blazers  Miami Heat
Gregory Wayne ”Greg” Oden, Jr. (s. 22. tammikuuta 1988, Buffalo, New York) on yhdysvaltalainen uransa lopettanut koripalloilija, pelipaikaltaan sentteri. Hän edusti viimeksi NBA-seura Miami Heatia.
Oden oli vuoden 2007 NBA:n varaustilaisuuden ensimmäinen varaus. Hänen uraansa ovat varjostaneet lukuisat loukkaantumiset, joiden vuoksi hän on päässyt pelaamaan ennen kautta 2012–2013 vain 82 NBA-ottelua.
Ura

Oden pelasi Ohion osavaltionyliopistossa yliopistokoripalloa yhden kauden ajan. Hänet varattiin 2007 NBA:n varaustilaisuudessa Portland Trail Blazersiin, tilaisuuden ensimmäisellä valinnalla. Odenilta meni ensimmäinen kausi kokonaan sivuun loukattuaan polvensa harjoituksissa.
28. lokakuuta 2008, kauden ja uran ensimmäisessä NBA-ottelussa Los Angeles Lakersia vastaan Oden loukkasi jalkansa ehdittyään pelata vajaat kaksi neljännestä. Lopulta Portland vapautti maaliskuussa 2012 entisen ykkösvarauksensa Odenin sopimuksestaan.
Oden suunnitteli paluuta NBA-kentille kaudeksi 2013–2014. Ainakin Miami Heatin huhuttiin olevan kinnostunut hänen palveluksistaan ja seura tekikin hänen kanssaan kaksivuotisen sopimuksen elokuussa 2013.
Greg Giraldo

| Greg Giraldo |
| --- | --- |
 Greg Giraldo 24. syyskuuta 2010, viimeisellä stand up -keikallaan.
Henkilötiedot
Syntynyt: 10. joulukuuta 1965 New York City, New York
Kuollut: 29. syyskuuta 2010 (44 vuotta) New Brunswick, New Jersey
Aiheesta muualla
www.greggiraldo.com
IMDb 
Greg Giraldo (10. joulukuuta 1965 – 29. syyskuuta 2010) oli yhdysvaltalainen stand up -koomikko. Hän esiintyi Comedy Central Roast -televisiosarjassa.
Greg Foster

| Mitalit | Mitalit | Mitalit |  |
| --- | --- | --- | --- |
|  Greg Foster vuonna 1984. |  Greg Foster vuonna 1984. |  Greg Foster vuonna 1984. |  |
Maa:   Yhdysvallat
Miesten yleisurheilu
|  Olympialaiset  |  Olympialaiset  |  Olympialaiset  |  |
|  Hopeaa | Los Angeles 1984 | 110 m aj |  |
| MM-kilpailut  | MM-kilpailut  | MM-kilpailut  |  |
|  Kultaa | Helsinki 1983 | 110 m aj |  |
|  Kultaa | Rooma 1987 | 110 m aj |  |
|  Kultaa | Tokio 1991 | 110 m aj |  |
| Sisäratojen MM-kilpailut  | Sisäratojen MM-kilpailut  | Sisäratojen MM-kilpailut  |  |
|  Kultaa | Sevilla 1991 | 60 m aj |  |
Gregory (”Greg”) Foster (4. elokuuta 1958 Chicago, Illinois – 19. helmikuuta 2023) oli yhdysvaltalainen aitajuoksija ja kolminkertainen maailmanmestari. Hän voitti 110 metrin aidat Helsingin MM-kisoissa 1983. Los Angelesin olympiakisoissa 1984 ennakkosuosikki Foster jäi hopealle. Foster puolusti maailmanmestaruuttaan voitokkaasti vuoden 1987 ja vielä 33-vuotiaana Tokion MM-kisoissa 1991.
Arvovoittoja Foster hankki myös yleisurheilun maailmancupista 1981, sisäradan maailmanmestaruuskisoista 1991 ja Hyvän tahdon kisoista 1986.
Uransa alkuaikoina hän oli maanmiehensä Renaldo Nehemiahin merkittävin haastaja. 1980-luvulla vuorostaan Arto Bryggare oli Fosterin vaarallisimpia vastustajia.
Googlefight

Kuvankaappaus Googlefight-sivustosta
Googlefight on yksinkertainen WWW-palvelu, joka antaa vertailla Google-hakukoneen hakutuloksia kahdelle annetulle sanalle. Tulokset esitetään graafisesti JavaScriptilla tehdyllä animaatiolla. Kaksi animoitua tikku-ukkoa tappelee ruudulla sanojen syöttämisen jälkeen, minkä jälkeen kasvava palkki näyttää tulokset. Tikku-ukkoanimaatiolla ei ole vaikutusta tuloksiin. Googlefightilla selvitetään viihdetarkoituksessa, kumpi kahdesta asiasta on parempi, esimerkiksi Google vai Microsoft. Kuten odotettua, eniten tuloksia saavat haut kuten ”www”, ”the”, ”a” ja ”1”, joista jokaisella on yli 8 miljardia tulosta. Koska internet muuttuu jatkuvasti, myös luvut muuttuvat alituisesti.
Apple Dashboardille on myös Googlefight Widget.
Aiheesta muualla

Google Fight (Arkistoitu – Internet Archive)
Googlefight Dashboard Widget
Frédéric Déhu

Frédéric Déhu
Frédéric Déhu (s. 24. lokakuuta 1972 Villeparisis, Seine-et-Marne, Ranska) on ranskalainen jalkapalloilija, joka edustaa espanjalaista Levantea. 186 senttimetriä pitkän Déhun pelipaikka on puolustaja.
Déhu on edustanut ammattilaisuransa aikana myös Lensiä (1991–1999), Barcelonaa (1999–2000), PSG:tä (2000–2004) ja Marseillea (2004–2006). Nykyiseen seuraansa hän siirtyi vuonna 2006. Déhun uran parhaita saavutuksia ovat Ranskan mestaruus (Ligue 1:n voitto) vuodelta 1998 (Lens) sekä Ranskan cupin voitot vuosilta 1999 (Lens) ja 2004 (PSG).
Ranskan maajoukkueessa Déhu debytoi 19. elokuuta 1998 Wienissä pelatussa ottelussa Itävaltaa vastaan. Hän on pelannut viisi A-maaottelua.
Frauenkirche (Nürnberg)

| Frauenkirche |
| --- | --- |

Sijainti:  Nürnberg
Koordinaatit:  49°27′14.4″N, 11°04′40.8″E
Kirkkokunta:  roomalaiskatolinen
Rakentamisvuosi:  1361
Istumapaikkoja:  25 000
Tyylisuunta:  gotiikka
Lisää rakennusartikkeleitaArkkitehtuurin teemasivulla
Infobox OKNimi-testi OK: 
Frauenkirche on katolinen kirkko saksalaisessa Nürnbergin kaupungissa, Baijerissa. Se sijaitsee kaupungin Hauptmarktin itälaidalla.
Historia

Nürnbergin Frauenkirchen rakennutti keisari Kaarle IV 1350-luvulla goottilaiseen tyyliin. Kirkko rakennettiin entisen juutalaiskortteliin kuuluneen, vuonna 1349 tuhotun synagogan paikalle. Vuonna 1466 kirkon sakaristo tuhoutui tulipalossa, ja sen uudelleenrakennustyöt valmistuivat vuonna 1487. Samana vuonna kirkkoon tuotiin uusi pääalttari St. Veitin augustiinikirkosta. Vuonna 1509 kirkkoon asennettiin Sebastian Lindenastin ja Georg Heußin luoma kuuluisa Männleinlaufen -kellopeli, jossa seitsemän vaaliruhtinasta osoittavat kunniaa valtaistuimella istuvalle keisarille.
Kellopeli oli suojassa pommituksilta bunkkerissa toisen maailmansodan ajan.
Aiheesta muualla

Kuvia tai muita tiedostoja aiheesta Frauenkirche (Nürnberg) Wikimedia Commonsissa
Nürnbergin historiallinen maili
Stadtbefestigung
Marthakirche
Klarakirche
Mauthalle
Lorenzkirche
Nassauer Haus
Heilig-Geist-Spital
Synagogendenkmal
Schuldturm
Katharinenruine
Frauenkirche
Hauptmarkt
Schöner Brunnen
Raatihuone
Fembohaus
Tucherschloss
Pellerhaus
Sieben Zeilen
Kaiserburg
Felsenberg
Käsityöläiskortteli
Pilatushaus
Tiergärtnertor
Johannisfriedhof
Hesperidengärten
Adam-Kraft-Kreuzweg
Albrecht Dürerin talo
Historischer Kunstbunker
Krämersgassen
Unterirdische Felsengänge
Schürstabhaus
Sebalduskirche
Sebalder Pfarrhof
Hallersches Haus
Weißgerbergasse
Kettensteg
Weinstadel
Unschlittplatz
Unschlitthaus
Henkersteg
An den Fleischbänken
HARP

HARP:in tykki
HARP (lyhenne sanoista High Altitude Research Project) oli Yhdysvaltain ja Kanadan yhteinen projekti, jonka tarkoitus oli tutkia mahdollisuuksia ampua tykillä satelliitteja avaruuteen. HARP käytti suurinta tykkiä, mikä on koskaan laukaistu. Suurempiakin tykkejä on ollut, muun muassa natsi-Saksassa Lontoon pommituksia varten rakennettu V3-tykki ja projekti Babylon Irakissa, suurin koskaan valmisteltu tykki. Kumpikaan näistä ei kuitenkaan ehtinyt laukaisukuntoon.
HARP:in tykin kaliiperi oli 406 mm, ja pituus oli aluksi 20 m, mutta sitä kasvatettiin sittemmin 40 metriin. Parhaimmillaan tykki ampui 180 kilon ammuksen 180 kilometrin korkeuteen. Laukaisuhetkellä ammus lensi 3 600 metrin sekuntivauhdilla, mutta sillä ei vielä ylletty kiertoradalle. Projekti lakkautettiin ennen kuin se pääsi tavoitteisiinsa.
Projektin johtohahmo Gerald Bull siirtyi sittemmin Saddam Husseinin palvelukseen Irakiin, jossa hän alkoi suunnitella paljon suurempaa tykkiä, projekti Babylonia. Projektin tarkoitus oli aluksi ilmeisesti pystyä ampumaan Israeliin, sitten minne tahansa maapallolle.
Googleplex

Googleplex on Googlen ja sen emoyhtiön Alphabetin pääkonttori, joka sijaitsee Mountain View'ssa, Santa Claran piirikunnassa, Kaliforniassa, Yhdysvalloissa.
Googleplexin eteläosa
Alun perin rakennuskokonaisuus rakennettiin Silicon Graphics -yhtiölle. Google muutti tiloihin vuonna 2004.
Aiheesta muualla

Kuvia tai muita tiedostoja aiheesta Googleplex Wikimedia Commonsissa
Frédéric Gotte

| Henkilötiedot |
| --- | --- | --- | --- |
Syntymäaika: 8. syyskuuta 1995 (ikä 29)
Syntymäpaikka: Roanne, Ranska
Pelipaikka: maalivahti
Pituus: 189 cm
Seura
Seura: AS Monaco B
Junioriseurat
0000–2011: JA Biarritz
2011–2013: AS Monaco
Seurat
| Vuodet | Seura | O | (M) |
| 2013–2015 | AS Monaco B | 5 | (0) |
| 2018–2020 | Anglet Genets | 12 | (0) |
Maajoukkue
| 2012 | Suomi U17 | 1 | (0) |
| 2014 | Suomi U19 | 1 | (0) |
| 2014–2017 | Suomi U21 | 1 | (0) |
 Seurajoukkueuran tilastot kattavat vain kansalliset sarjat, päivitetty 6. lokakuuta 2022.  Maajoukkueuran tilastot päivitetty 6. lokakuuta 2022.
Frédéric Gotte (s. 8. syyskuuta 1995 Roanne, Ranska) on ranskalais-suomalainen jalkapallomaalivahti. Hänen äitinsä on suomalainen ja isä ranskalainen. Vuonna 2011 Gotte teki sopimuksen AS Monacon kanssa, mutta pelasi vain Monacon reservijoukkueessa Championnat de France amateur -liigassa.
Gotte on edustanut Suomen alle 21-vuotiaiden jalkapallomaajoukkuetta, jonne hänet löysi entinen huippumaalivahti Antti Niemi. Gotte valittiin joukkueeseen kesäkuussa 2014 Moldovaa vastaan pelattuun EM-karsintaotteluun ja ensimmäistä kertaa hän oli avauskokoonpanossa syyskuisessa Wales-ottelussa. Gotte on ilmoittanut halustaan edustaa Suomea myös A-maajoukkuetasolla.
Ganja

Ganja tarkoittaa seuraavia asioita:
Gəncə, Azerbaidžanin toiseksi suurin kaupunki
kannabis, sanskritin kielessä ja suomen puhekielessä "ganja", päihde
Ganja Records, levy-yhtiö.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Ganja”, voi hakea sivunnimihaulla, laajalla sivunnimihaulla tai tekstihaulla.
Goathland

| Goathland |
| --- | --- |

 Goathland
 Koordinaatit: 54°24′0″N, 0°43′12″W 
Valtio:  Yhdistynyt kuningaskunta
Osa:  Englanti
Hallintoalue:  Yorkshire ja Humber
Kreivikunta:  North Yorkshire
Hallinto:  
 – Hallinnon tyyppi:  Kunta
Väkiluku (2011):  438
Postinumero:  YO22
Infobox OKVirheellinen NIMI-arvo: 
Goathland on kylä ja kunta (civil parish) Scarboroughin hallintopiirissä North Yorkshiren kreivikunnassa Englannissa. Vuoden 2011 väestönlaskennassa kunnassa asui 438 ihmistä.
Kylä on tunnettu siitä, että siellä kuvattiin 1960-luvulle sijoittuvaa televisiosarjaa Sydämen asialla. Esimerkiksi kylän hotelli Goathland Hotel on sarjassa pub nimeltä Aidensfield Arms. Kylän rautatieasema toimi puolestaan Harry Potter -elokuvasarjan kuvauspaikkana, kun sitä käytettiin Tylyahon rautatieasemana.
Kuvagalleria

Goathlandin rautatieasema.
Kylän kauppoja, jotka näkyvät usein televisiosarjassa Sydämen asialla.
Scripps' Funeral Services and Petrol Station
Aiheesta muualla

Kuvia tai muita tiedostoja aiheesta Goathland Wikimedia Commonsissa
Friedrich Adler

Friedrich Adler
Friedrich Wolfgang Adler (9. heinäkuuta 1879 Wien, Itävalta-Unkari – 2. tammikuuta 1960 Zürich, Sveitsi) oli itävaltalainen sosiaalidemokraattinen poliitikko. Parhaiten hänet tunnetaan siitä, että hän murhasi vuonna 1916 Itävallan pääministerin Karl von Stürgkhin.
Adlerin isä oli Itävallan sosiaalidemokraattisen työväenpuolueen (SDAP) perustaja Victor Adler. Adler opiskeli vuosina 1897–1903 fysiikkaa, kemiaa ja matematiikkaa Zürichissä. Hän ystävystyi opiskeluaikanaan Albert Einsteinin kanssa. Valmistuttuaan Adler työskenteli vuosina 1903–1905 ja 1907–1911 Zürichin yliopistossa ja vuosina 1905–1907 Deutsches Museumissa Münchenissä. Oltuaan vuoden Volksrecht-lehden päätoimittajana hänet valittiin vuonna 1911 SDAP:n puoluesihteeriksi. Toisin kuin isänsä, Friedrich Adler vastusti ensimmäisen maailmansodan aikana SDAP:n päätöstä tukea passiivisesti Itävalta-Unkarin sotapolitiikkaa, ja hän erosi puoluesihteerin tehtävästä. Oikeistolainen pääministeri Stürgkh oli hajottanut parlamentin ja rajoittanut sodan varjolla poliittisia vapauksia. Protestina sotapolitiikkaa vastaan Adler ampui Stürgkhin hotelli Meissl und Schadnin ruokasalissa Wienissä 21. lokakuuta 1916. Hän sai kuolemantuomion, jonka keisari Kaarle I lievensi armahduksella 18 vuoden vankeudeksi.
Adler joutui olemaan vankilassa vain kaksi vuotta, sillä hänet armahdettiin kokonaan keisarikunnan romahdettua marraskuussa 1918. Hän palasi SDAP:n puoluesihteeriksi ja puolueen Der Kampf -lehden toimittajaksi. Adler toimi vallankumouksen aikana perustettujen työläisneuvostojen johtajana, mutta vastusti neuvostovaltaa ja kieltäytyi hänelle tarjotusta Itävallan kommunistisen puolueen puheenjohtajuudesta. Hän oli SDAP:n edustajana Itävallan perustuslakia säätävässä kansalliskokouksessa vuosina 1919–1920 ja kansallisneuvostossa vuosina 1920–1923. Adler osallistui niin sanotun 2½ internationaalin perustamiseen vuonna 1921 sekä sen ja toisen internationaalin yhdistämiseen uudeksi sosialistiseksi työväeninternationaaliksi vuonna 1923. Hän jätti SDAP:n puoluesihteerin tehtävät omistautuakseen työlleen internationaalissa, jonka pääsihteerinä hän oli Zürichissä ja Brysselissä vuosina 1925–1940. Internationaalin toiminta lakkasi toisen maailmansodan puhjettua, ja Adler pakeni Belgiasta Yhdysvaltoihin saksalaismiehittäjien saapuessa. Vuodesta 1946 hän asui Zürichissä, jossa kuoli vuonna 1960.
Aiheesta muualla

Kuvia tai muita tiedostoja aiheesta Friedrich Adler Wikimedia Commonsissa
Friedrich Adler (saksaksi) Historisches Lexikon der Schweiz
Adler, Friedrich (saksaksi) Weblexikon der Wiener Sozialdemokratie
Ganjamin piirikunta

Ganjamin piirikunta (orijaksi ଗଞ୍ଜାମ ଜିଲ୍ଲା, Gañjāma jillā) on yksi Intian Odishan osavaltion 30 piirikunnasta. Piirikunta rajautuu lännestä Kandhamalin ja Gajapatin piirikuntiin, koillisesta Nayagarhin ja Khurdan piirikuntiin ja kaakosta Bengalinlahteen.
Piirikunnassa oli vuoden 2011 väestönlaskennassa 3 529 031 asukasta.
HAT-P-7

HAT-P-7 on F-luokan tähti, joka sijaitsee Joutsenen tähdistössä noin 1 044 valovuoden päässä. Sen näennäinen magnitudi (V) on 10,46, eikä se ole paljain silmin nähtävissä. Tähteä kiertää eksoplaneetta HAT-P-7b.
| --- | --- |
Tähdet:  Deneb, γ Cyg, ε Cyg, δ Cyg, Albireo A, ζ Cyg, ξ Cyg, τ Cyg, ι Cyg, κ Cyg, ο1 Cyg, η Cyg, ν Cyg, ο2 Cyg, ρ Cyg, 41 Cyg, 52 Cyg, σ Cyg, π2 Cyg, 33 Cyg, υ Cyg, 39 Cyg, θ Cyg, μ1 Cyg, λ Cyg, 63 Cyg, 47 Cyg A, φ Cyg, π1 Cyg, 8 Cyg, 59 Cyg, P Cyg, 30 Cyg, 57 Cyg, 55 Cyg, 72 Cyg, 15 Cyg, ψ Cyg, 28 Cyg, 29 Cyg, T Cyg, ω1 Cyg, 22 Cyg, 2 Cyg, 17 Cyg, 20 Cyg, 68 Cyg, 74 Cyg, 26 Cyg, 56 Cyg, 75 Cyg, Albireo B, 23 Cyg, 35 Cyg, 25 Cyg, 4 Cyg, 19 Cyg, 61 Cyg A, 71 Cyg, 70 Cyg, 27 Cyg, 60 Cyg, 9 Cyg, 14 Cyg, 51 Cyg, ω2 Cyg, 49 Cyg, 36 Cyg, V389 Cyg, 40 Cyg, V380 Cyg, 79 Cyg, 7 Cyg, Gl 777, 43 Cyg, 77 Cyg, DT Cyg, 49 Cyg, 42 Cyg, 69 Cyg, W Cyg, V460 Cyg, 16 Cyg A, 11 Cyg, 61 Cyg B, 76 Cyg, μ2 Cyg, CP Cyg, 44 Cyg, 16 Cyg, 48 Cyg, X Cyg, HD 185269, HD 188753, HD 187123, χ Cyg, R Cyg, U Cyg, 47 Cyg B, Cygnus X-1, RT Cyg, V1500 Cyg, V476 Cyg, V1668 Cyg, V1974 Cyg
Eksoplaneetat:  Gl 777 c, Gl 777 b, 16 Cyg Bb, HD 185269 b, HD 188753 b, HD 187123 b, Kepler-22b, Kepler-70b, Kepler-70c, Kepler-78b
Käännös suomeksi
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:HAT-P-7
Franz Grillparzer

Franz Grillparzer
Franz Seraphicus Grillparzer (15. tammikuuta 1791 Wien, Itävalta – 21. tammikuuta 1872 Wien, Itävalta) oli itävaltalainen dramaatikko ja runoilija.
Grillparzer syntyi Wienissä ja opiskeli lakia Wienin yliopistossa[lähde? ]. Hänen näytelmiään ovat muun muassa Das goldene Vlies (1819) ja König Ottokars Glück und Ende (1825). Vielä 1830-luvulla Grillparzer jatkoi uraansa menestyksellä näytelmillä Des Meeres und der Liebe Wellen (1831), Der Traum, ein Leben (1834) ja Tristia ex Ponto (1835). Hän ei kuitenkaan kirjoittanut näytelmiä sen jälkeen kun Weh dem, der lügtin ensiesitys 1834 sai huonon vastaanoton..
Grillparzer oli merkittävimpiä uuden ajan saksankielisiä näytelmäkirjailijoita. Hän kirjoitti jo 1807–1809 lavean murhenäytelmän Blanca von Castilien, joka kauttaaltaan osoittaa Friedrich Schillerin vaikutusta. Hänen omaa ääntään kaikuu jo murhenäytelmäkatkelmassa Spartacus (painettuna 1888), joka tulkitsee tekijän surua ranskalaisten Itävallassa harjoittamasta vallasta. Grillparzerin seuraava kehitys kulki jonkin aikaa romantiikan suuntaan ja vei hänet Espanjan kirjallisuuden sekä historian tutkimiseen. Grillparzerin murhenäytelmä, niin sanottu kohtalotragedia Die Ahnfrau esitettiin 1817. Mutta jo seuraavana vuonna hän julkaisi klassisen murhenäytelmän Sappho (esit. suomeksi). Grillparzerin muut näytelmät ovat trilogia Das Goldene Vliess (1822), johon kuuluvat draamat Der Gastfreund, Die Argonauten ja Medea; sen jälkeen König Ottokars Glück und Ende (1825), Ein treuer Diener seines Herrn (1828), Des Meeres und der Liebe Wellen (1831, esit. suom.), Der Traum ein Leben (1834), Weh dem, der lügt (komedia, 1838).
Grillparzeria eivät yleensä aikalaiset ymmärtäneet, ja kun Weh dem, der lügt oli saanut ansaitsemattoman tylyn vastaanoton, hän ei julkaissut enää yhtään näytelmää. Vasta hänen kuoltuaan ilmestyivät hänen draamansa Die Jüdin von Toledo, Ein Bruderzwist im Hause Habsburg ja Libussa. Grillparzerin teoksista henkii todellista neroutta, hänen inspiraationsa on voimakas, ja sitä vastaa täysin taitava kirjallinen esitys ja mestarillinen muodon hallitseminen. Grillparzer on tuottanut etevää lyriikankin alalla, ja lisäksi hän on kirjoittanut novellit "Das Kloster bei Sendomir" ja "Der arme Spielmann" sekä omaelämäkerrallisia tekstejä.
Suomeksi hänen näytelmistään on esitetty näitä:
Medea (1821, suom. Medeia, Medean lapset tai Medeian lapset)
Des Meeres und der Liebe Wellen (1831, suom. Meren ja lemmen aallot)
Sappho (1818)
Der Traum, ein Leben (1834, suom. Unelma – elämä)